**Protokoll**

**Fra årsmøtet i Postepensjonistene i Hedmark den 7.3.2018 på Postterminalen, Trehørningen.**

Til stede:

Fra avdelingen: 31 medlemmer

Protokoll: Johan Olsen

**SAKSLISTE:**

1. Åpning og konstituering
2. Valg av møteleder, sekretær og 2 til å godkjenne protokollen
3. Årsberetning 2017
4. Revidert regnskap 2017
5. Innkomne forslag
6. Handlingsplan 2018
7. Budsjett 2018
8. Valg

**SAK 1**

Leder i avdelingen Johanne Lillevik ønsket 31 medlemmer velkommen til årsmøtet, og spesielt ny medlemmer

• Det framkom ingen merknader hverken til innkallingen til årsmøtet samt sakslista. Årsmøtet ble derfor vedtatt lovlig satt.

I sin åpningstale sa Johanne at avdelingen har et aktivt år bak seg. Avdelingen har fått mange positive tilbakemeldinger på de forskjellige arrangement.

Hun mente at det var viktig å se framover. Bl.a. økning av antall medlemmer. Hun oppfordret alle til å prøve å få med seg flere medlemmer. Hun framhevet at det er på den måten vi kan påvirke vår framtid gjennom Pensjonistforbundet som forhandler på våre vegne.

«Jo flere vi er – jo sterkere er vi»

Pr. dags dato har vi 306 medlemmer.

Hun nevnte også det gode samarbeid vi har med Postpensjonistene i Vest-Oppland og Gudbrandsdal.

Hun oppfordret medlemmene med å komme med innspill til temaer på kaffetreff/medlemsmøter og turer/aktiviteter.

Hun leste opp en spesiell hilsen fra Oddrun og Kjell Wallin fra Trysil.

Årsmøtet minnets medlemmer som har gått bort siste året med ett minutts stillhet.

**SAK 2**

Fra styrets side ble Johanne foreslått som møteleder og Johan Olsen som referent. I tillegg ble Jan Erik Johansen og Ingrid Høsøien foreslått til å godkjenne/underskrive protokollen.

• Årsmøtet ga sin tilslutning til forslagene

**SAK 3**

Årsberetningen for 2017 var på forhånd utsendt til de påmeldte deltakerne. Derfor ble ikke årsberetningen gjennomgått i detalj, men ved at møteleder viste til punkt for punkt.

Følgende kommentarer til årsberetningen:

Vedr. eldrerådsrepresentanter så er Ivar Kipperberg fast representant i Stange.

Vedr. Frivillighetssentralen så er også Kjell Hovden engasjert med sang og spill på diverse eldresentra i Hamar

Ivar kommenterte også at noen av våre medlemmer er engasjert i Frivillighetssentralen i Ottestad.

Johanne beklaget at det store fellesmøtet på Hovinsholm (116 deltakere) var glemt i årsberetningen.

I forbindelse med Hjemmesiden nevnte Johan også at vi har Facebookside (ca. 100 medlemmer pr i dag).

Årsberetningen ble etter dette enstemmig godkjent.

**SAK 4**

Vår kasserer Tore Moen gjennomgikk regnskapet for 2017 med utfyllende kommentarer/noter.

Regnskapet balanserer med et overskudd på kr. 19.813,28.

Årsaken var både økte inntekter og reduserte utgifter.

På inntektssiden dreier det seg i hovedsak på økt loddsalg og økt MVA-kompensasjon.

På utgiftssiden dreier det seg i hovedsak reduserte utgifter til medlemsmøter/årsmøte.

Regnskapet er revidert og godkjent av revisor.

Regnskapet ble deretter enstemmig godkjent.

**SAK 5**

Det var ikke innkommet noen forslag til årsmøtet.

**SAK 6**

Arbeidsplan/Handlingsplanen ble gjennomgått punkt for punkt.

Årsmøtet ga sin tilslutning til den framlagte planen.

**SAK 7**

Tore Moen gjennomgikk budsjettforslaget punkt for punkt.

Det er budsjettert med et underskudd på kr. 10.082,00

Årsmøtet ga sin tilslutning til det framlagte budsjettforslag.

**SAK 8**

Leder av valgkomiteen Ole Ivar Pedersen opplyste om at Hans Rustad hadde frasagt seg vervet som nestleder og Anne Lise Nordbye som styremedlem. Valgkomiteen la deretter fram følgende forslag til styre og komiteer:

• Leder Johanne Lillevik gjenvalg 1 år

• Nestleder Odd Pedersen ny 2 år

• Sekretær Terje Flem gjenvalg 1 år

• Kasserer Tore Moen gjenvalg 1 år

• Styremedlem Johan Olsen ny 2 år

• Varamedlem Sonja Vindvik gjenvalg 1 år

• Varamedlem Gerd Norli ny 1 år

• Revisor Kjell Hovden gjenvalg 1 år

• Vararevisor Ole Ivar Pedersen gjenvalg 1 år

• Leder arrangementskomite Gunvor Ottersen gjenvalg 1 år

• Medl. Arrangementskomite Svanhild Sandnes gjenvalg 1 år

• Medl. Arrangementskomite Jan Erik Johansen gjenvalg 1 år

• Medl. Arrangementskomite May-Lise Rebne gjenvalg 1 år

• Leder valgkomite Ole Ivar Pedersen gjenvalg 1 år

• Medl. Valgkomite Ingrid Høsøien gjenvalg 1 år

• Medl. Valgkomite Gustav Cederberg gjenvalg 1 år

Representanter til

Postpensjonistenes Landsmøte Johanne Lillevik

Terje Flem

Tore Moen (vara)

I tillegg forsetter Håvard Henriksen som vår kontaktperson i Nord-Østerdal og Liv Hodøl Thoresen i Elverum.

Valgkomiteens forslag ble enstemmig godkjent uten motkandidater.

Johanne takket for tilliten på vegne av alle tillitsvalgte

Johanne overrakte blomster til Hans Rustad og Anne-Lise Nordbye som går ut av styret. I tillegg fikk Anne Lise Michelson blomster for sin innsats i Pensjonisthjelpen

Årsmøtet ble avsluttet med servering i kantina. Og som vanlig loddsalg.

Protokoll godkjent

Jan Erik Johansen Ingrid Høsøien

(sign.) (sign.)